seungwon929/Th-miracl huggingface dataset:
หิมะใต้พระจันทร์

หิมะใต้พระจันทร์ เป็นละครโทรทัศน์ไทยแนว โรแมนติก-ดราม่า นำแสดงโดย ศรราม เทพพิทักษ์, อังคณา สุระเรืองชัย, รัฐภูมิ โตคงทรัพย์, ณปภา ตันตระกูล, วรฤทธิ์ ไวยเจียรนัย, ศกลรัตน์ วรอุไร และนักแสดงชั้นนำอีกมากมาย เริ่มออกอากาศตอนแรกวันที่ 22 มิถุนายน พ.ศ. 2549–2 สิงหาคม พ.ศ. 2549 ออกอากาศทุกวันพุธ-วันพฤหัสบดี เวลา 20.30 - 22.30 น. ทางช่อง 3 ผลิตโดย บริษัท เรด ดราม่า จำกัด บทประพันธ์โดย จันทริกา บทโทรทัศน์โดย วาทินีย์ โอฬาร์กร กำกับการแสดงโดย องอาจ สิงห์ลำพอง
คณะนิติศาสตร์ มหาวิทยาลัยพะเยา

คณะนิติศาสตร์ มหาวิทยาลัยพะเยา () เป็นหน่วยง่านในระดับคณะวิชา ลำดับที่ 3 (เรียงตามรหัส) ของมหาวิทยาลัยพะเยา

คณะนิติศาสตร์ มหาวิทยาลัยพพะเยา จัดตั้งขึ้นเป็นสาขาวิชานิติศาสตร์ สังกัดสำนักวิชาศิลปศาสตร์ มหาวิทยาลัยนเรศวร วิทยาเขตสารสนเทศพะเยา ตามโครงการพัฒนาโครงสร้างทางการบริหารและการเปิดสอนหลักสูตรต่างๆ เพื่อสอดคล้องกับนโยบายของรัฐบาลกับความต้องการ ด้านการศึกษาของเยาวชน ของมหาวิทยาลัยนเรศวร วิทยาเขตสารสนเทศพะเยา ในปีงบประมาณ 2546 ต่อมาในปีงบประมาณ 2551 สาขาวิชานิติศาสตร์ ได้แยกตัวจากสำนักวิชาศิลปศาสตร์ จัดตั้งเป็นสำนักวิชานิติศาสตร์ มหาวิทยาลัยนเรศวร พะเยา และต่อมาในวันที่ 16 กรกฎาคม พ.ศ. 2553 มหาวิทยาลัยนเรศวร พะเยาได้รับการยกฐานะเป็น มหาวิทยาลัยพะเยา สำนักวิชานิติศาสตร์ จึงได้เปลี่ยนเป็นคณะนิติศาสตร์มหาวิทยาลัยพะเยา

ปัจจุบันคณะนิติศาสตร์ มหาวิทยาลัยพะเยาได้เปิดทำการเรียนการสอนทั้งหลักสูตรระดับปริญญาตรีและระดับบัณฑิตศึกษาดังนี้ ดังนี้

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามในขณะนั้น
เวิลด์ออฟแทงค์

เวิลด์ออฟแทงค์ (World of Tanks) เป็นเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง พัฒนาโดยวอร์เกมมิ่ง โดยเป็นเกมแนวรถถังต่อสู้ที่แบ่งเป็น 2 ฝั่ง โดยทั้งสองฝั้งสามารถเลือกรถถังจากประเทศเยอรมนี, สหภาพโซเวียต, สหราชอาณาจักร, สหรัฐ, ญี่ปุ่น, อิตาลี, ฝรั่งเศส, จีน, เชโกสโลวาเกีย, โปแลนด์ และสวีเดน

ประเภทของยานเกราะ แบ่งเป็น 5 รูปแบบ คือ รถถังเบา, รถถังกลาง, รถถังหนัก, ยานเกราะพิฆาตรถถัง และปืนยิงวิถีราบ
เวิลด์ออฟวอร์ชิพส์

เวิลด์ออฟวอร์ชิพส์ (World of Warships) เป็นเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง พัฒนาโดยวอร์เกมมิ่ง โดยเป็นเกมแนวเรือรบต่อสู้ที่แบ่งเป็น 2 ฝั่ง โดยทั้งสองฝั้งสามารถเลือกเรือรบจากสหรัฐ, ญี่ปุ่น, เยอรมนี, สหราชอาณาจักร, สหภาพโซเวียต, ฝรั่งเศส, อิตาลี, โปแลนด์, เครือจักรภพ (ออสเตรเลีย, แคนาดา, นิวซีแลนด์), ทวีปอเมริกา (อาร์เจนตินา) และทวีปเอเชีย (จีน, ไต้หวัน, อินโดนีเซีย, ไทย, เกาหลีใต้)

ประเภทของเรือรบ แบ่งเป็น 4 รูปแบบ คือ เรือพิฆาต, เรือลาดตระเวน, เรือประจัญบาน และเรือบรรทุกเครื่องบิน
เวิลด์ออฟวอร์แพลนส์

เวิลด์ออฟวอร์แพลนส์ (World of Warplanes) เป็นเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง พัฒนาโดยวอร์เกมมิ่ง โดยเป็นเกมแนวเครื่องบินรบต่อสู้ที่แบ่งเป็น 2 ฝั่ง โดยทั้งสองฝั้งสามารถเลือกเครื่องบินรบจากประเทศเยอรมนี, สหภาพโซเวียต, สหรัฐ, ญี่ปุ่น, สหราชอาณาจักร, ฝรั่งเศส และจีน

ประเภทของเครื่องบินรบ แบ่งเป็น 5 รูปแบบ คือ เครื่องบินขับไล่, เครื่องบินขับไล่หลากบทบาท, เครื่องบินขับไล่ขนาดหนัก, เครื่องบินโจมตีภาคพื้นดิน และเครื่องบินทิ้งระเบิด
การคาดคะเนการปกป้องของลำดับเหตุการณ์

การคาดคะเนการปกป้องของลำดับเหตุการณ์ (chronology protection conjecture) คือ ข้อความคาดการณ์โดยนักฟิสิกส์ คือ สตีเฟ่น ฮอว์คิง ซึ่งกฎของฟิสิกส์ อย่างเช่นการป้องกันไม่ให้มีการเดินทางข้ามเวลาเกิดขึ้นได้ในทุก ๆ สถานการณ์ ยกเว้นแต่ในระดับเล็กมาก ๆ อย่างในระดับจุลภาคย่อยเท่านั้นที่อาจจะทำได้ (submicroscopic scale) สภาพความยินยอมได้ของการเดินทางข้ามเวลาเป็นตัวแทนทางคณิตศาสตร์โดยการดำรงอยู่ของเส้นโค้งปิดของเวลาเสมือนในผลลัพธ์ที่แน่นอนสู่สัมพัทธภาพทั่วไป (exact solutions to General Relativity) บางอย่าง
มานูเอล บีร์

มานูเอล ทอม บีร์ ( , เกิด 17 กันยายน 2536) นักฟุตบอลชาวไทยเชื้อสายเยอรมันจากสโมสร แบงค็อก ยูไนเต็ด ในตำแหน่งกองหลัง
มานูเอล เข้าสู่อคาเดมี่ของ วีเอฟบี สตุ๊ทการ์ทในวัย 15 ปี ก่อนย้ายไปอยู่กับ เอฟซี เนิร์นแบร์ก ในฤดูกาล 2012/13 โดยลงสนามให้ทีมเยาวชนในลีกระดับดิวิชั่น 4

ฤดูกาล 2014/15 มานูเอล มีโอกาสประเดิมสนามให้ทีมชุดใหญ่ของ เอฟซี เนิร์นแบร์ก และได้ลงเล่นไป 8 นัดมีส่วนพาทีมจบอันดับ 9 ของตารางลีกา 2 เยอรมัน ก่อนออกไปเผชิญความท้าทายใหม่กับ สตุทการ์ท คิกเกอร์ส ทีมในลีกา 3 เยอรมัน ในฤดูกาล 2015/16 ลงสนามให้ทีมรวมทุกรายการ 26 นัด

มานูเอล อยู่กับ สตุ๊ตการ์ท คิกเกอร์ ได้เพียงแค่ฤดูกาลเดียว หลังจากหมดสัญญา เขาย้ายมาค้าแข้งที่ประเทศไทยกับ แบงค็อก ยูไนเต็ด ในช่วงเลกสองของฤดูกาล 2016
เทศบาลตำบลคอนสาร

เทศบาลตำบลคอนสาร เป็นเทศบาลขนาดเล็ก ที่ยกฐานะมาจากสุขาภิบาลตำบลคอนสาร ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งประกาศในราชกิจจานุเบกษา เล่ม 16 ตอนที่ 9 ก วันที่ 24 กุมภาพันธ์ 2542 โดยมีผลใช้บังคับ ตั้งแต่วันที่ 25 พฤษภาคม 2542 เป็นต้นไป

เทศบาลตำบลคอนสาร ตั้งอยู่เลขที่ 44 หมู่ที่ 2 ถนนเทศบาล 10 ตำบลคอนสาร อำเภอคอนสาร จังหวัดชัยภูมิ มีพื้นที่ทั้งหมด 8.96 ตารางกิโลเมตร เทศบาลตำบลคอนสารครอบคลุมพื้นที่ 2 ตำบล 8 หมู่บ้าน โดยอยู่ในเขต เทศบาลเต็มพื้นที่ จำนวน 2 หมู่บ้าน ได้แก่ ตำบลคอนสาร หมู่ที่ 1 บ้านนาเขิน และตำบลดงบัง มีหมู่ที่ 2 บ้านดงบังเหนือ เทศบาลตำบลคอนสารอยู่ห่างจากจังหวัดชัยภูมิ ประมาณ 120 กิโลเมตร โดยมีอาณาเขตติดต่อดังนี้

ลักษณะภูมิประเทศของเทศบาลตำบลคอนสาร เป็นที่ราบลุ่ม น้ำท่วมถึงเป็นบางส่วน โดยเฉพาะหมู่ที่ 1 บ้านนาเขิน, หมู่ที่ 3 บ้านหัวนาม่วง, หมู่ที่ 7 บ้านนาโปร่ง ตำบลคอนสาร และหมู่ที่ 2 บ้านดงบังเหนือ ตำบลดงบัง
ลักษณะภูมิอากาศ สามารถแบ่งออกเป็น 3 ฤดู คือ
อาชีพของประชากรในเขตเทศบาลส่วนใหญ่ทำการเกษตร เช่น ทำนา ทำสวน ทำไร่ นอกจากนี้ยังประกอบอาชีพในด้านการค้าขายและอื่นๆ การเกษตร ส่วนใหญ่ทำนา ทำสวน ผลผลิตที่ได้คือ ข้าวเหนียว ข้าวจ้าว ถั่วเหลือง ข้าวโพด พริก มะพร้าว หมาก พลูและพืชอื่นๆ

ประชากรในเขตเทศบาลตำบลคอนสาร มีการตั้งบ้านเรือนตามเส้นทางคมนาคมหรือตามถนนที่ผ่านในพื้นที่หมู่บ้านต่างๆ ภายในเขตเทศบาล นอกจากนี้ยังมีการตั้งบ้านเรือนเป็นชุมชนหนาแน่นใกล้วัด โรงเรียนและตลาดสด ลักษณะความเป็นอยู่ของชุมชนเป็นแบบชนบท คือจะอยู่แบบพึ่งพาอาศัยซึ่งกันและกันช่วยเหลือเกื้อกูลกัน ประชากรส่วนใหญ่ ร้อยละ 99 นับถือศาสนาพุทธ และร้อยละ 1 นับถือศาสนาอื่นๆ

เทศบาลตำบลคอนสาร แบ่งการปกครองออกเป็น 21 ชุมชน ครอบคลุมบางส่วนของตำบลคอนสารและตำบลดงบัง ดังนี้

ประชากรส่วนใหญ่ เป็นผู้นับถือศาสนาพุทธ ร้อยละ 99 และนับถือศาสนาอื่นๆ ร้อยละ 1 มี วัด ทั้งหมด 6 วัดดังนี้

อนุสาวรีย์ จำนวน 1 แห่ง คือ อนุสาวรีย์หมื่นอร่ามคำแหง ตั้งอยู่หมู่ที่ 1 บ้านนาเขิน มีพื้นที่ประมาณ 1 ไร่

ศาลเจ้า จำนวน 2 แห่ง คือ

ที่สาธารณะ จำนวน 2 แห่ง คือ
การศึกษาในระบบ เทศบาลตำบลคอนสาร มีโรงเรียนระดับประถมศึกษา จำนวน 1 แห่ง
ศูนย์พัฒนาเด็กเล็กเทศบาลตำบลคอนสาร จำนวน 1 แห่ง
ศูนย์บริการการศึกษานอกโรงเรียน และการศึกษาตามอัธยาศัย จำนวน 1 แห่ง
พนักงานป้องกันและบรรเทาสาธารณภัย จำนวน 8 คน แบ่งเป็น
ฝึกซ้อมบรรเทาสาธารณภัยปีละ 1 ครั้ง
อาสาสมัครป้องกันและบรรเทาสาธารณภัย จำนวน 166 คน
ประเพณีของเทศบาลตำบลคอนสารที่สำคัญ มีดังนี้
ตำบลโนนสะอาด (อำเภอชุมแพ)

ตำบลโนนสะอาด เป็นตำบลใน อำเภอชุมแพ จังหวัดขอนแก่น

ตำบลโนนสะอาด อำเภอชุมแพ จังหวัดขอนแก่น เดิมอยู่ในเขตการปกครองของตำบลโนนหัน ต่อมาได้แยกการปกครองออกจากตำบลโนนหันในวันที่ 24 ตุลาคม 2534 มีหมู่บ้านอยู่ในเขตการปกครอง จำนวน 9 หมู่บ้านที่ให้ชื่อ "ตำบลโนนสะอาด" เนื่องจากว่าบ้านโนนสะอาดเป็นหมู่บ้านขนาดใหญ่ที่อยู่ในเขตการปกครอง มีประชากรหนาแน่น ประชาชนในหมู่บ้านมีความพร้อมในการพัฒนามาก สามารถเป็นแบบอย่างแก่หมู่บ้านอื่นในตำบลจึงได้ชื่อว่า "บ้านโนนสะอาด"

ตั้งอยู่ห่างจากอำเภอชุมแพ 12 กิโลเมตร ห่างจากจังหวัดขอนแก่น 92 กิโลเมตร สถาพภูมิประเทศเป็นที่ราบลุ่มแหล่งน้ำตามธรรมชาติที่สำคัญได้แก่ ลำน้ำเชิน 
เป็นแม่น้ำสายหลัก เหมาะแก่การเพาะปลูก
เดอะเลเจนด์ออฟเซลดา สปิริตแทร็กส์

เดอะเลเจนด์ออฟเซลดา สปิริตแทร็กส์ (, ) เป็นวิดีโอเกมที่ผลิตขึ้นในปี ค.ศ. 2009 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับนินเทนโด ดีเอส.
โรงเรียนเลขธรรมกิตติ์วิทยาคม

โรงเรียนเลขธรรมกิตติ์วิทยาคม () เป็นโรงเรียนมัธยมศึกษาขนาดเล็กประจำตำบลบางอ้อ สังกัดสำนักงานเขตพื้นที่การศึกษามัธยมศึกษา เขต 7 ที่ได้รับโอนมาจากโรงเรียนเอกชนเดิมคือ โรงเรียนนายกวัฒนากร วัดเลขธรรมกิตติ์

โรงเรียนเลขธรรมกิตติ์วิทยาคม เป็นโรงเรียนมัธยมศึกษาขนาดเล็ก ประจำตำบลบางอ้อ สังกัดสำนักงานเขตพื้นที่การศึกษามัธยมศึกษา เขต 7 ที่ได้รับโอนมาจากโรงเรียนเอกชนเดิมคือ โรงเรียนนายกวัฒนากร วัดเลขธรรมกิตติ์ เมื่อวันที่ 1 กุมภาพันธ์ 2535 มีผู้บริหารโรงเรียน
ตามลำดับดังนี้
1. นายสำเนียง พาแพง รักษาการครูใหญ่ 1 กุมภาพันธ์ 2535 – 30 กันยายน 2535
2. นายเฉลิมชัย ทองหล่อ ครูใหญ่,อาจารย์ใหญ่ 1 ตุลาคม 2535 – 16 กันยายน 2542
3. นางสาวละออ หอมทวี อาจารย์ใหญ่,ผู้อำนวยการ 16 กันยายน 2542 – 18 มิถุนายน 2548
4. นายบุญชิต รอดแก้ว ผู้อำนวยการ 19 มิถุนายน 2548 – 7 กุมภาพันธ์ 2550
5. นายนิวัฒน์ พัฒนไพบูลย์ ผู้อำนวยการ 10 พฤศจิกายน 2551
6. นายธีรสิทธิ สวัสดิ์ ผู้อำนวยการ ปัจจุบัน

แบบสหศึกษา ไป – กลับ เปิดทำการสอนระดับชั้นมัธยมศึกษาตอนต้นและตอนปลาย ปีการศึกษา 2554 
มีข้าราชการครู 19 คน 
ครูอัตราจ้าง 1 คน 
ครูธุรการ 1 คน 
พี่เลี้ยงเด็กพิการ 1 คน 
ลูกจ้างประจำ 3 คน
สาบานว่าพูดจริง To Tell the Truth

สาบานว่าพูดจริง เป็นรายการโทรทัศน์ประเภทเกมโชว์แนววาไรตี้ควิซโชว์ โดยมีรูปแบบรายการต้นฉบับมาจากรายการ ในประเทศสหรัฐอเมริกา ออกอากาศครั้งแรกเมื่อวันที่ 30 พฤษภาคม พ.ศ. 2559 จนถึงปัจจุบัน ทุกวันจันทร์ถึงพฤหัสบดี เวลา 18.20 - 18.40 น. และวันศุกร์ เวลา 18.15 - 18.45 น. ทางช่องวัน

ในแต่ละเทปจะมีผู้ร่วมรายการ 3 ท่านและนักสืบ 4 ท่าน โดยในช่วงแนะนำตัว ทั้ง 3 ท่านจะแนะนำตัวว่าเป็นโจทย์ไว้ โดยมีเพียง 1 ท่านที่เป็นโจทย์ จากนั้นพิธีกรจะอ่านประวัติย่อของโจทย์ โดยในประวัตินั้นจะเป็นเรื่องจริง จากนั้นนักสืบจะสามารถถามผู้ร่วมรายการทั้ง 3 ท่านได้ทีละคน (ในกรณีที่นักสืบท่านใดท่านหนึ่ง มีความรู้จักผู้ร่วมรายการที่เป็นโจทย์ นักสืบท่านนั้น สามารถถอนตัวในข้อนั้นๆได้) โดยสามารถถามได้จนกว่าระฆังหมดเวลาจะดัง โดยผู้ร่วมรายการทั้ง 2 ท่านสามารถโกหกได้ แต่ผู้ร่วมรายการที่เป็นโจทย์จะต้องพูดความจริงเท่านั้น (เนื่องจากว่าเขาหรือเธอท่านนั้นได้ "สาบานว่าพูดจริง" ไว้แล้วจากประวัติ) จากนั้นนักสืบจะต้องทายว่าผู้ร่วมรายการท่านไหนเป็นโจทย์โดยที่ไม่สามารถปรึกษานักสืบท่านอื่นได้ จากนั้นพิธีกรจะบอกให้ผู้ร่วมรายการที่เป็นโจทย์ยืนขึ้น และเปิดเผยตัวเอง และผู้ร่วมรายการท่านอื่นจะแนะนำตัวเอง และพูดคุยกัน เป็นอันเสร็จสิ้น

เหล่านักสืบที่เป็นคนดังทั้งสี่จะมาสลับกันปฏิบัติหน้าที่ในการสืบหาว่าใครที่สาบานว่าพูดจริง ดังนี้
รางวัลเว็บไซต์พาณิชย์อิเล็กทรอนิกส์ดีเด่น

รางวัลเว็บไซต์พาณิชย์อิเล็กทรอนิกส์ดีเด่น (Best e-Commerce Website Award) เป็นรางวัลที่ริเริ่มมอบครั้งแรกในโครงการพัฒนาศักยภาพทางการค้าธุรกิจพาณิชย์อิเล็กทรอนิกส์ประจำปี 2558 ซึ่งกรมพัฒนาธุรกิจการค้า กระทรวงพาณิชย์มอบให้แก่ผู้ประกอบการพาณิชย์อิเล็กทรอนิกส์ (e-Commerce) ดีเด่นในด้านต่างๆ ร่วมกับหน่วยงานพันธมิตร ทั้งสมาคมผู้ประกอบการพาณิชย์อิเล็กทรอนิกส์ไทย สมาคมผู้ดูแลเว็บไทย สำนักงานพัฒนาธุรกรรมทางอิเล็กทรอนิกส์ (องค์การมหาชน) (สพธอ.) เพื่อเพิ่มศักยภาพทางการค้าพร้อมเข้าสู่ประชาคมเศรษฐกิจอาเซียน (AEC) ซึ่งเป็นนโยบายเศรษฐกิจดิจิตอล (Digital Economy) ของรัฐบาลไทย

การมอบรางวัลดังกล่าวเป็นส่วนหนึ่งของการส่งเสริมและผลักดันผู้ประกอบการให้ประกอบพาณิชย์อิเล็กทรอนิกส์ที่ได้มาตรฐาน สามารถสร้างโอกาส สร้างความเชื่อมั่นแก่ผู้บริโภค  รวมทั้งเป็นแบบอย่างที่ดีของธุรกิจพาณิชย์อิเล็กทรอนิกส์ไทย และตระหนักถึงความสำคัญของการปฏิบัติตามกฏหมายและพัฒนาธุรกิจให้มีมาตรฐาน

= ประเภทรางวัล =
ประเภทรางวัลตามหลักเกณฑ์ ปี 2558 แบ่งออกเป็น 3 ด้านดังต่อไปนี้

ประเภทรางวัลตามหลักเกณฑ์ ปี 2559 แบ่งออกเป็น 3 ด้านดังต่อไปนี้

= ผู้ได้รับรางวัล =

ตารางแสดงรายชื่อผู้ประกอบการที่ได้รับรางวัลการประกวดเว็บไซต์พาณิชย์อิเล็กทรอนิกส์ดีเด่น (Best e-Commerce Website Award)
ตำบลโนนสะอาด

ตำบลโนนสะอาด สามารถหมายถึงตำบลที่มีชื่อเดียวกันนี้ถึง 8 แห่งในอำเภอและจังหวัดต่าง ๆ คือ
เซลดา II ดิแอดเวนเจอร์ออฟลิงก์

เซลดา II ดิแอดเวนเจอร์ออฟลิงก์ (, ) เป็นวิดีโอเกมที่ผลิตขึ้นในปี ค.ศ. 1987 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.
เฉิน ยู่หยุน

เฉิน ยู่หยุน (; ; 2 กุมภาพันธ์ ค.ศ. 1988 — ) เป็นทั้งนักแสดง, นักร้อง, นักกีฬาเทควันโด (ของสหพันธ์เทควันโดนานาชาติ), นักแสดงกังฟู และนักมวยไทยหญิงชาวฮ่องกง นอกจากนี้ เธอยังเป็นผู้ชนะการประกวดมิสไชน่าทาวน์ในปี ค.ศ. 2009 และได้รับการขนานนามว่าเป็น "บรูซ ลี หญิง" โดยกลุ่มแฟน ๆ ส่วนภาพยนตร์เรื่องล่าสุดของเธอคือ"" ที่ได้รับการเปิดตัว ณ วันที่ 26 กุมภาพันธ์ ค.ศ. 2016
ฮาวคัมยูดอนต์คอลล์มีแอนีมอร์

ฮาวคัมยูดอนต์คอลล์มีแอนีมอร์ () เป็นเพลงของพรินซ์ เป็นซิงเกิลเดียวเท่านันที่ออกจำหน่ายจากอัลบั้ม "Chaos and Disorder" พรินซ์ดำเนินการผลิตส่วนใหญ่ของในเพลงในช่วงเสียงสูงของเขาด้วยการล่นเปียโนบลูของเขาให้ได้เฉพาะคลอเสียงบรรเลงด้วยตัวเขาเอง เพลงนี้ปรากฏตัวครั้งแรกในอัลบั้มรวบรวมของเขา The Hits/The B-Sides หลังจากนั้นก็ถูกรวมอยู่ในอัลบั้มซาวน์แทร็คของภาพยนตร์เรื่อง Girl 6
ไอคูล์ดเนเวอร์เทคเดอะเพชออฟยัวร์แมน

ไอคูล์ดเนเวอร์เทคเดอะเพชออฟยัวร์แมน () เป็นซิงเกิลที่ 4 และสุดท้ายจากอัลบั้มปี 1987 Sign “☮” the Times
บิล สีดา

บิล สีดา (ชื่อเล่น : ปรินซ์ , เกิด 22 สิงหาคม 2538) นักฟุตบอลชาวไทยเชื้อสายเดนมาร์กลงเล่นในตำแหน่งกองกลางและกองหน้า

บิลเริ่มต้นเป็นนักฟุตบอลอาชีพกับทีมในลีกดิวิชั่น 2 ที่บ้านเกิดเมื่อปี พ.ศ. 2558 ก่อนจะได้รับการติดต่อให้มาทดสอบฝีเท้ากับทีมสวาดแคทและได้รับการเซ็นสัญญากับทีมโดย คัมเบะ ซูกะโอะ กุนซือของทีมเมื่อต้นปี พ.ศ. 2559 แต่ด้วยภาระทางการเรียนทำให้บิลต้องเดินทางกลับเดนมาร์กก่อนจะกลับมาร่วมทีมในเลกสองของ ไทยลีก ฤดูกาล 2559 แต่ด้วยเหตุผลส่วนตัวทำให้บิลถูกสโมสรนครราชสีมายกเลิกสัญญา

หลังจากนั้นบิลจึงย้ายไปร่วมทีมจงอางผยอง ขอนแก่น ยูไนเต็ด แต่สโมสรขอนแก่นก็ถูกยุบทีมไปทำให้บิลได้ย้ายมาร่วมทีมกระต่ายแก้ว บางกอกกล๊าส เอฟซี แต่ทั้งสองฝ่ายก็ได้ทำการยกเลิกสัญญาในเวลาต่อมาจากนั้นบิลก็ได้ย้ายไปร่วมทีมพยัคฆ์ล้านนา เชียงใหม่เอฟซี แต่ก็ถูกยกเลิกสัญญาไปโดยไม่ได้ลงเล่นแม้แต่นิดเดียวทำให้บิลต้องกลับไปค้าแข้งที่เดนมาร์ก

กระทั่ง พ.ศ. 2561 ทีมขอนแก่น ยูไนเต็ดที่อยู่ระหว่างรออุทธรณ์ขอสิทธิ์ลงเล่นใน ไทยลีก 4 ได้ทำการดึงตัวบิลกลับมาร่วมทีมอีกครั้ง
ชลวิทย์ สุขอุดม

ชลวิทย์ สุขอุดม (2 สิงหาคม พ.ศ. 2505 - ) เป็นนักแสดงและนายแบบชาวไทย ปัจจุบันเดำรงตำแหน่งป็น ผู้จัดการฝ่ายการตลาดอาวุโส บริษัท สิงห์ คอร์เปอเรชั่น จำกัด
อาร์ทูร์ เอบเลอ

อาร์ทูร์ เอบเลอ (เกิด 30 กรกฎาคม ค.ศ. 1986) เป็นนักกีฬาทศกรีฑาชาวเยอรมัน โดยอาร์ทูร์เคยเข้าร่วมการแข่งขันโอลิมปิกฤดูร้อน 2008
อนีทา แบร์เวียร์ท

อนีทา แบร์เวียร์ท (; 20 สิงหาคม ค.ศ. 1918 – 13 กรกฎาคม ค.ศ. 1994) เป็นนักยิมนาสติกสากลชาวเยอรมัน เธอเข้าร่วมการแข่งขันโอลิมปิก 1936 และได้รับรางวัลเหรียญทองจากการแข่งขันกีฬายิมนาสติกสากลในปี ค.ศ. 1936
ลัมแบร์ท ฮาเมิล

ลัมแบร์ท ฮาเมิล (เกิด 7 มิถุนายน ค.ศ. 1940) เป็นนักแสดงภาพยนตร์และโทรทัศน์ชาวเยอรมัน
โรลฟ์ เบคเคอร์

โรลฟ์ เบคเคอร์ (เกิด 31 มีนาคม ค.ศ. 1935 ในไลพ์ซิก, ประเทศเยอรมนี) เป็นนักแสดงโทรทัศน์ชาวเยอรมัน
ดีทมาร์ แบร์

ดีทมาร์ แบร์ (; เกิด 5 กุมภาพันธ์ ค.ศ. 1961 ที่ดอร์ทมุนท์) เป็นนักแสดงโทรทัศน์ชาวเยอรมัน
ทอมัส เดรอช์เซิล

ทอมัส เดรอช์เซิล (15 มกราคม ค.ศ. 1987 Berlin) เป็นนักแสดงชายชาวเยอรมัน
กูนดี เอิลเลิร์ต

กูนดี เอิลเลิร์ต (8 กันยายน ค.ศ. 1951) เป็นนักแสดงหญิงชาวเยอรมัน
ซัมเมอร์สแลม (2016)

ซัมเมอร์สแลม (2016) (SummerSlam (2016)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดขึ้นเป็นครั้งที่ 29 เมื่อวันที่ 21 สิงหาคม 2016 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา

หลังจากดีน แอมโบรส แชมป์ดับเบิลยูดับเบิลยูอี เวิลด์แชมเปียนชิป ถูกดราฟต์ไปอยู่สแมคดาวน์ ทำให้ฝั่งรอว์ไม่มีแชมป์โลก ทำให้ในรอว์คืนถัดมา (25 กรกฎาคม) สเตฟานี แม็กแมน และมิค โฟลีย์ ได้ออกแบบเข็ดขัดแชมป์โลกเส้นใหม่พร้อมกับให้ชื่อว่า ดับเบิลยูดับเบิลยูอี ยูนิเวอร์แซลแชมเปียนชิป และกำหนดให้เข็มขัดเส้นนี้เป็นเส้นหลักของค่ายโดยในซัมเมอร์สแลม ได้กำหนดให้เซท โรลลินส์ เป็นตัวยืนในแมตช์ชิงแชมป์โดยอัตโนมัติซึ่งคู่ชิงแชมป์ของเขาคือฟิน บาเลอร์ ที่เอาชนะโรแมน เรนส์ไปได้ในคู่เอกรอว์
พอล เอสเซอร์

พอล เอสเซอร์ (24 มิถุนายน ค.ศ. 1913 – 20 มกราคม ค.ศ. 1988) เป็นนักแสดงละครเวทีและโทรทัศน์ชาวเยอรมัน นอกจากนี้ยังเป็นนักพากษย์เสียงอีกด้วย พอลเสียชีวิตที่เตเนรีเฟ
การบุกครองคูเวต

การบุกครองคูเวต หรือที่รู้จักกันในนาม สงครามอิรัก–คูเวต เป็นความขัดแย้งระหว่างรัฐบาลพรรคบาธของประเทศอิรักกับเอมิเรตแห่งคูเวต อิรักสามารถยึดคูเวตได้อย่างง่ายดายและปกครองคูเวตอยู่ 7 เดือน จนกระทั่งสหรัฐอเมริกาภายใต้ประธานาธิบดีจอร์จ เอช. ดับเบิลยู. บุช ส่งกำลังทหารเข้าแทรกแทรงบานปลายเป็นสงครามอ่าวเปอร์เซีย

ในปี 1990 อิรักได้กล่าวหาคูเวตว่า คูเวตได้ขโมยน้ำมันของอิรักโดยการขุดเจาะน้ำมันแบบเฉียงเข้ามาใต้ดินแดนอิรัก ในขณะที่แหล่งข่าวในอิรักบางแห่งกล่าวอ้างว่า แผนโจมตีคูเวตถูกตัดสินใจโดยประธานาธิบดี ซัดดัม ฮุสเซน เพียงเดือนสองเดือนก่อนหน้าเท่านั้น บางความเห็นก็ว่าการโจมตีครั้งนี้ เหตุผลส่วนหนึ่งมาจากการที่รัฐบาลอิรักเป็นหนี้คูเวตอยู่กว่า 14 พันล้านดอลลาร์สหรัฐจากการกู้มาใช้จ่ายในช่วงสงครามอิรัก-อิหร่าน และหลังสงครามครั้งนั้น คูเวตก็ได้ผลิตน้ำมันออกสู่ตลาดจำนวนมหาศาลส่งผลให้ราคาน้ำมันตกต่ำ ทำให้อิรักไม่มีรายได้มากพอจะมาชำระหนี้ก้อนนี้

การบุกครองคูเวตเริ่มขึ้นในเวลาตีสองของวันที่ 2 สิงหาคม ค.ศ. 1990 เนื่องจากกำลังทหารที่มากกว่าประกอบกับมีอาวุธยุทโธปกรณ์ทันสมัยจากการสนับสนุนของชาติตะวันตกในช่วงสงครามอิรัก-อิหร่าน ทำให้อิรักใช้เวลาเพียงสองวันในการบุกครองคูเวต กำลังทหารส่วนใหญ่ของคูเวตก็ต้องล่าถอยไปยังซาอุดีอาระเบียและบาห์เรนซึ่งเป็นประเทศเพื่อนบ้าน คูเวตถูกผนวกดินแดนเข้ากับอิรัก โดยซัดดัม ฮุสเซน ได้ออกมาประกาศไม่กี่วันให้หลังว่าคูเวตเป็นจังหวัดที่ 19 ของอิรัก ซัดดัม ฮุสเซนได้แต่งตั้งให้ อัลลาอา ฮุสเซน อาลี เป็นนายกรัฐมนตรีของรัฐบาลหุ่นเชิดในคูเวต และตั้ง อาลี ฮัสซัน อัลมาจิด เป็นผู้ว่าการคูเวตโดยพฤตินัย

พระราชวงศ์คูเวตที่อยู่ระหว่างลี้ภัยก็ออกมาเรียกร้องให้นานาชาติกดดันให้อิรักออกไปจากคูเวต คณะมนตรีความมั่นคงแห่งสหประชาชาติได้มีมติจำนวน 12 เรื่อง ให้ทหารอิรักถอนกำลังออกจากคูเวตในทันทีและโดยไม่มีเงื่อนไข แต่ก็ไม่ได้รับการตอบสนอง ในระหว่างการบุกครองนั้น ชาวคูเวตกว่าสี่แสนคนและชาวต่างชาติในคูเวตกว่าหลายพันคนต้องหนีออกนอกประเทศ ตลอดช่วงเวลาเจ็ดเดือนที่อิรักปกครองคูเวต รัฐบาลซัดดัม ฮุสเซนได้แย่งชิงความมั่งคั่งของคูเวตไปมหาศาล นอกจากนี้ยังมีรายงานการละเมิดสิทธิมนุษยชนด้วย

มหาอำนาจของโลกต่างประณามการบุกครองครั้งนี้อย่างร้ายแรง แม้กระทั่งประเทศที่มีความใกล้ชิดกับอิรักอย่างฝรั่งเศสและอินเดียก็ออกมาเรียกร้องให้อิรักถอนกำลังจากคูเวตในทันที บางประเทศอย่างสหภาพโซเวียตและจีนได้งดจำหน่ายยุทธภัณฑ์แก่อิรัก นาโตได้มีการประชุมประเด็นนี้ในปลายปี 1990 โดยสหรัฐอเมริกาได้นำแถลงยื่นเส้นตายต่อรัฐบาลอิรัก ให้อิรักถอนกำลังจากคูเวตภายใน 15 มกราคม ค.ศ. 1991 แต่การเจรจาไม่เป็นผล ฉะนั้นกองกำลังสัมพันธมิตรที่นำโดยสหรัฐอเมริกาได้เริ่มโจมตีอิรักอย่างหนักหน่วง และเป็นจุดเริ่มต้นของสงครามอ่าวเปอร์เซีย
บับบา เรย์ ดัดลีย์

มาร์ก โลโมนาโก (Mark LoMonaco) เกิด 14 กรกฎาคม ค.ศ. 1971 เป็นที่รู้จักกันดีในนาม บับบา เรย์ ดัดลีย์ (Bubba Ray Dudley) นักมวยปล้ำอาชีพชาวอเมริกัน สังกัดเอ็กซ์ตรีม แชมเปี้ยนชิพ เรสต์ลิง (ECW), เวิลด์เรสต์ลิงเอ็นเตอร์เทนเมนต์ (WWE), โทเทิลนอนสต็อปแอคเชินเรสต์ลิง (TNA) และสมาคมอื่นๆ เป็นอดีตแชมป์แท็กทีม WWE 9 สมัยร่วมกับดี-วอน ดัดลีย์ในนามเดอะ ดัดลีย์ บอยซ์

บับบา เรย์ได้กลับมาร่วมรอยัลรัมเบิล (2015)โดยออกมาเป็นคนที่3 แต่ก็ไม่ชนะ ถูกเหวี่ยงออกจากเวทีโดยเบรย์ ไวแอ็ตต์ ในรอว์วันที่ 24 สิงหาคม 2015 บับบา เรย์ และ ดี-วอน ได้กลับมาอีกครั้งในนามดัดลีย์ บอยซ์ ซึ่งเป็นการกลับมาสมาคมWWEอีกครั้งในรอบ 10 ปีของทั้งคู่ ในรอว์ วันที่ 22 สิงหาคม 2016 ดัดลีย์ บอยซ์ได้ประกาศลาออกจาก WWE ในปี 2018 ดัดลีย์ บอยซ์ได้รับการบบรรจุเข้าสู่หอเกียรติยศดับเบิลยูดับเบิลยูอี
ดี-วอน ดัดลีย์

เดวอน ฮิวส์ (Devon Hughes) เกิด 1 สิงหาคม ค.ศ. 1972 เป็นที่รู้จักกันดีในนาม ดี-วอน ดัดลีย์ (D-Von Dudley) นักมวยปล้ำอาชีพชาวอเมริกัน สังกัดเอ็กซ์ตรีม แชมเปี้ยนชิพ เรสต์ลิง (ECW), เวิลด์เรสต์ลิงเอ็นเตอร์เทนเมนต์ (WWE) และโทเทิลนอนสต็อปแอคเชินเรสต์ลิง (TNA) เป็นแชมป์แท็กทีม WWE 9 สมัยร่วมกับ บับบา เรย์ ดัดลีย์ในนามเดอะ ดัดลีย์ บอยซ์ ได้เข้าสู่หอเกียรติยศดับเบิลยูดับเบิลยูอีประจำปี 2018
ฟีฟ่าคอนเฟเดอเรชันส์คัพ 2009

ฟีฟ่าคอนเฟเดอเรชันส์คัพ 2009 () เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 8 โดยการแข่งขันจะจัดขึ้นระหว่างวันที่ 14 มิถุนายน – 28 มิถุนายน 2009 ที่ แอฟริกาใต้ ก่อนที่จะมีการแข่งขันฟุตบอลโลก 2010 ในปีถัดไป
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์

มหาวิทยาลัยรารามคำแหง สาขาวิทยบริการเฉลิมพระเกียรติ จังหวัดเพชรบูรณ์ (Ramkhamheangh Univrsity Phetchabun Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี ปริญญาโท และปริญญาเอก เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ตำบลฝายนาแซง อำเภอหล่มสัก จังหวัดเพชรบูรณ์

สืบเนื่องมาจากในปีพุทธศักราช 2538 มหาวิทยาลัยรามคำแหงได้เห็นความสำคัญทางด้านการศึกษาไปสู่ภูมิภาคและชนบท ทั้งนี้เป็นการสร้างความเสมอภาคและความเท่าเทียมทางการศึกษาให้กับประชาชนผู้ด้อย โอกาสที่อยู่ห่างไกลในส่วนภูมิภาคจึงได้จัดทำ"โครงการการจัดตั้งมหาวิทยาลัยรามคำแหง สาขาวิทยบริการ เฉลิมพระเกียรติ "ส่วนภูมิภาค" โดยจะให้ครอบคลุมทั่วทุกภูมิภาค เพื่อเฉลิมพระเกียรติ ในวโรกาสที่ พระบาทสมเด็จพระเจ้าอยู่หัวภูมิพลอดุลยเดช ได้เสด็จขึ้นครองราชย์สมบัติครบ 50 ปี สาขาวิทยบริการเฉลิมพระเกียรติ จังหวัดเพชรบูรณ์ ตั้งอยู่ที่ ตำบลฝายนาแซง อำเภอหล่มสัก จังหวัดเพชรบูรณ์

"รวมเพชรบูรณ์ ศูนย์การศึกษา แหล่งเพิ่มปัญญา พัฒนาท้องถิ่น"

มหาวิทยาลัยรามคำแหง สาขาวิทยบริการเฉลิมพระเกียรติ จังหวัดเพชรบูรณ์ มุ่งมั่นที่จะขยายโอกาสทางการศึกษา เป็นศูนย์กลางแห่งการเรียนรู้ ขยายขอบเขตและรูปแบบของการศึกษาไปสู่ท้องถิ่นได้มีโอกาสศึกษาหาความรู้เพิ่มเติม นำความรู้ที่ได้รับไปใช้ในการดำรงชีพ เพื่อพัฒนาคุณภาพชีวิตและพัฒนาสังคมประเทศชาติต่อไป
ฟีฟ่าคอนเฟเดอเรชันส์คัพ 2009 นัดชิงชนะเลิศ

ฟีฟ่าคอนเฟเดอเรชันส์คัพ 2009 นัดชิงชนะเลิศ เป็นการแข่งขัน ฟุตบอล เพื่อตัดสินผู้ชนะของ ฟีฟ่าคอนเฟเดอเรชันส์คัพ 2009
สงครามสหสัมพันธมิตรครั้งที่หก

สงครามสหสัมพันธมิตรครั้งที่หก () หรือชื่อในภาษาเยอรมันคือ สงครามปลดแอก () เป็นการผนึกกำลังระหว่างออสเตรีย, ปรัสเซีย, รัสเซีย, สหราชอาณาจักร, โปรตุเกส, สวีเดน, สเปน และรัฐเยอรมันอีกหลาย ๆ รัฐ เข้าต่อสู้และมีชัยเหนือฝรั่งเศสซึ่งนำโดยจักรพรรดินโปเลียนที่ 1 และเนรเทศนโปเลียนไปยังเกาะเอลบา สงครามนี้เริ่มขึ้นหลังจากที่กองทัพนโปเลียนพ่ายแพ้อย่างพินาศย่อยยับในการรุกรานรัสเซีย มหาอำนาจยุโรปอย่างสหราชอาณาจักร, โปรตุเกส และฝ่ายกบฏในสเปนต่างพากันเข้าร่วมกับรัสเซียในการสยบนโปเลียน กองทัพฝ่ายสหสัมพันธมิตรที่ได้รับการจัดระเบียบใหม่ สามารถไล่ทหารของนโปเลียนออกจากเยอรมนีได้ในปี ค.ศ. 1813 และเริ่มรุกรานเข้าสู่ฝรั่งเศสในปี ค.ศ. 1814 ซึ่งทำให้นโปเลียนจำยอมต้องลงจากราชบัลลังก์และเปิดทางให้มีการฟื้นฟูราชวงศ์บูร์บง
ถนนเทพรักษ์

ถนนเทพรักษ์ [เทบ-รัก] () เป็นถนนสายหนึ่งในท้องที่เขตบางเขนและเขตสายไหม ทางตอนเหนือของกรุงเทพมหานคร

ถนนเทพรักษ์เป็นถนนคอนกรีตเสริมเหล็กขนาด 6-8 ช่องทางจราจร มีเกาะกลาง เขตทางกว้าง 40-60 เมตร ระยะทางยาวประมาณ 5,250 เมตร มีจุดเริ่มต้นจากถนนพหลโยธินบริเวณด้านใต้ของซอยพหลโยธิน 50 ในพื้นที่แขวงอนุสาวรีย์ เขตบางเขน ไปทางทิศตะวันออกเฉียงใต้ ข้ามคลองหนองผักชีเข้าพื้นที่แขวงคลองถนน เขตสายไหม จากนั้นกลับเข้าพื้นที่แขวงอนุสาวรีย์อีกครั้ง ก่อนข้ามคลองหนองผักชี เข้าพื้นที่แขวงท่าแร้ง เขตบางเขน ตัดกับถนนวัชรพล มุ่งไปทางทิศตะวันออก ผ่านใต้ทางพิเศษฉลองรัช และไปสิ้นสุดที่ถนนสุขาภิบาล 5 บริเวณคลองหนองบัวบาน

ถนนเทพรักษ์ตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงเทศบาล สายเชื่อมระหว่างถนนพหลโยธินกับถนนรัตนโกสินทร์สมโภช พ.ศ. 2541 โดยมีจุดประสงค์เพื่อบรรเทาปัญหาการจราจรในพื้นที่เขตบางเขน เขตสายไหม และบริเวณใกล้เคียง โดยจะช่วยกระจายการจราจรจากถนนสายหลักอย่างถนนพหลโยธินและถนนรามอินทราสู่ถนนโครงการสายนี้รวมทั้งถนนรัตนโกสินทร์สมโภช ถนนวัชรพล และถนนสายไหม นอกจากนี้ยังเป็นการพัฒนาโครงสร้างพื้นฐานเพื่อรองรับการขยายตัวทางเศรษฐกิจและสังคมในอนาคต อย่างไรก็ตาม กฎหมายดังกล่าวได้หมดอายุบังคับใช้ไปก่อนที่กรุงเทพมหานครจะสำรวจแนวเขตที่ดินที่จะเวนคืนให้แล้วเสร็จ จึงได้ออกพระราชกฤษฎีกาเดียวกันอีกครั้งในปี พ.ศ. 2545

ต่อมา โครงการถนนสายเชื่อมระหว่างถนนพหลโยธินกับถนนรัตนโกสินทร์สมโภชกลายเป็นหนึ่งในโครงการก่อสร้างถนนและอุโมงค์ทางลอด 16 โครงการของสำนักการโยธา กรุงเทพมหานคร ที่ถูกกรมสอบสวนคดีพิเศษเข้าสอบสวนเมื่อปี พ.ศ. 2549 หลังจากเกิดความไม่โปร่งใสในขั้นตอนการประมูลงานก่อสร้าง ทำให้กรุงเทพมหานครต้องยกเลิกการประมูลและชะลอโครงการไป จากนั้นจึงพิจารณาตั้งโครงการขึ้นมาใหม่และเปิดประมูลในช่วงปี พ.ศ. 2551 แม้จะได้ผู้ชนะการประมูลรายใหม่แล้ว แต่ขณะนั้นเป็นช่วงที่ราคาน้ำมันปรับตัวสูง ส่งผลให้ราคาวัสดุก่อสร้างปรับตัวสูงตามไปด้วย จึงมีการเจรจาต่อรองเรื่องราคางานระหว่างผู้รับเหมากับกรุงเทพมหานครยืดเยื้อเป็นเวลานาน กว่าผู้รับเหมาจะลงพื้นที่ก่อสร้างถนนได้จริงเวลาก็ล่วงมาจนถึงเดือนกรกฎาคม พ.ศ. 2553 โดยในครั้งแรกมีกำหนดแล้วเสร็จในปี พ.ศ. 2555 แต่ยังคงประสบปัญหาเรื่องการเวนคืนที่ดิน การรื้อย้ายระบบสาธารณูปโภค และอุทกภัยเมื่อปี พ.ศ. 2554 จึงต้องขยายเวลาก่อสร้างออกไปอีกเรื่อย ๆ ในที่สุดจึงแล้วเสร็จและสามารถเปิดการจราจรในวันที่ 23 ธันวาคม พ.ศ. 2558

ในวันที่ 31 พฤษภาคม พ.ศ. 2559 คณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร ซึ่งประกอบด้วยรองปลัดกรุงเทพมหานคร ร่วมกับผู้แทนจากสำนักการโยธา สำนักการจราจรและขนส่ง สำนักการระบายน้ำ และสำนักงานเขตที่เกี่ยวข้องของกรุงเทพมหานคร รวมทั้งผู้แทนสํานักงานราชบัณฑิตยสภาและกรมศิลปากร ได้พิจารณาและอนุมัติให้ตั้งชื่อถนนสายเชื่อมระหว่างถนนพหลโยธินกับถนนสุขาภิบาล 5 (รัตนโกสินทร์สมโภชเดิม) อย่างเป็นทางการว่า "ถนนเทพรักษ์" ซึ่งมีความหมายว่า ถนนที่มีเทพยดาปกปักรักษาคุ้มครอง ทำให้ผู้ใช้ถนนดังกล่าวปลอดภัย

ปัจจุบัน สำนักการโยธา กรุงเทพมหานคร ยังมีโครงการก่อสร้างถนนต่อเชื่อมกับถนนเทพรักษ์เพื่อพัฒนาโครงข่ายการคมนาคมให้มีความสมบูรณ์ยิ่งขึ้น ประกอบด้วยถนนต่อเชื่อมจากทางแยกถนนพหลโยธินตัดกับถนนเทพรักษ์ เลียบคลองถนนและคลองวัดหลักสี่ ไปบรรจบถนนวิภาวดีรังสิตในพื้นที่เขตดอนเมือง ระยะทางประมาณ 3 กิโลเมตร และถนนต่อเชื่อมจากทางแยกต่างระดับถนนสุขาภิบาล 5 ตัดกับถนนเทพรักษ์ เลียบคลองสามตะวันตก ไปบรรจบถนนนิมิตใหม่ในพื้นที่เขตคลองสามวา ระยะทางประมาณ 9 กิโลเมตร